GiliGold/VAD_KnessetCorpus huggingface dataset:
עידו בן יצחק: המצב היום בחוק העיטורים הקיים הוא ששר הביטחון, כשהוא מחליט לתת עיטורים, אז גם התנאים של החיילים, גם התנאים של עובדי השב"כ והמוסד, גם התנאים של השוטרים והסוהרים, שר הביטחון קובע אותם וזה מגיע לאישור הממשלה.
עידו בן יצחק: מה שעשינו פה, פשוט העברנו את זה לחוק של השר לביטחון הפנים, כדי שהשר לביטחון הפנים הוא זה שיקבע מהם תנאי הזכאות.
אורן אברהם: אתה מדבר על הימים, התקופה - - - וכל הדברים האלה.
עידו בן יצחק: כן, תנאי הזכאות.
עידו בן יצחק: לגבי הגופים שלו.
מירי פרנקל-שור: זה מה שאומר סעיף 7 לחוק העיטורים.
מירי פרנקל-שור: לא עשינו שינויים, אותו רעיון שאבנו לגבי - - -
אבי דיכטר: גם שר הביטחון, גם ראש הממשלה וגם השר לביטחון הפנים מחויבים להביא את זה לאישור הממשלה?
מירי פרנקל-שור: ראש הממשלה לא, מכיוון - - -
אבי דיכטר: ראש הממשלה כן.
קריאה: ראש הממשלה גם, אותו דבר.
דרור גרנית: כל אחד מהם בנפרד?
אבי דיכטר: כן, זה תנאים שייקבע באישור הממשלה.
דרור גרנית: זה לא הגיוני שזה יהיה כל אחד בנפרד.
דרור גרנית: זה צריך להיות ועדה מתכללת כללית של הממשלה כולה, שחושבת מי האוכלוסיות, מה התנאים, מה הקריטריונים וכדומה וכדומה.
דרור גרנית: ואז מייצרת המלצה - - -
קריאה: נכון, אבל אז צריך לשנות את הרכב הוועדה, כדי לתת ביטוי לשר הבט"פ.
דרור גרנית: בוודאי.
דרור גרנית: נכון, המנגנון צריך להיות אחר.
דרור גרנית: לא, בסדר, המנגנון אבל צריך להיות אחר אם כך.
דרור גרנית: וגם ההרכב, אני מסכים, גם ההרכב צריך להשתנות.
איל בן ראובן: תראו, יש פה שתי חלופות.
איל בן ראובן: אפשרות ראשונה זה לקחת באמת ולשים את הוועדה שתהיה איזו ועדה גדולה.
איל בן ראובן: והאפשרות השנייה זה לקחת את הוועדה הקיימת, ולתת לשר לביטחון הפנים שיקים ועדה משלו לגבי הכול, כי יש לו מערך בסך הכול רחב בעניינים האלה.
איל בן ראובן: אלה שתי החלופות, לדעתי האפשרויות.
איל בן ראובן: אני מודה שהנטייה שלי בעניין הזה, היות ששר הביטחון הוא השר המחולל, יש לו בעניין הזה – אני חושב שכדי שזה לא יסתבך, כדי שלא הוועדה הזאת עכשיו תתחיל לעסוק בכל העולם ואשתו, שהשר לביטחון הפנים, אם נתנו לו פה, בעקבות החלטת שר הביטחון, להקים איזושהי ועדה אצלו.
איל בן ראובן: הוא מכיר את הדבר הזה, והוא יודע לעשות את העבודה המקצועית לגבי הארגונים שעומדים תחת חסותו.
איל בן ראובן: אני חושב שזאת החלופה היותר טובה.
מירי פרנקל-שור: ויכול להיות שבהכנה לקריאה שנייה ושלישית עוד יש מקום קצת - - - את שיקול דעתה של הוועדה המייעצת על מנת לפעול לשם אחידות של הוועדות המייעצות.
אבי דיכטר: הוועדה המייעצת כן יש לה סמכות לגבי הגופים שתחת ראש הממשלה – מוסד, שב"כ – לפי ההצעה פה.
עידו בן יצחק: גם לא.
אבי דיכטר: אז מי הוועדה המייעצת לגופים האלה?
עידו בן יצחק: ראש הממשלה עצמו.
אבי דיכטר: מה זה לא צריך?
קריאה: אה, ראש הממשלה בעצמו יקבע, נכון.
קריאה: לא, אבל למה לא צריך?
עידו בן יצחק: כמו שלגבי החיילים - - -
מירי פרנקל-שור: בשביל מה אתה צריך ועדה מייעצת לחיילים?
מירי פרנקל-שור: אם שר הביטחון מחליט שיש אות, אז - - - ולא צריך לקבוע תנאים.
מירי פרנקל-שור: לגבי האזרחים, אתה צריך ועדה מייעצת, מכיוון שאתה אומר מה הייתה תרומתו של - - -
איל בן ראובן: וגם במערכת ביטחון יש שם - - -
אבי דיכטר: מי יחליט לגבי מיקור חוץ, שירות לאומי והשד יודע מה במוסד?
אבי דיכטר: הוועדה המייעצת שדובר בה?
אבי דיכטר: לדעתי כן.
קריאה: ראש הממשלה.
אבי דיכטר: מה זה ראש הממשלה?
אבי דיכטר: איזה מנגנון יש לראש הממשלה להחליט?
אבי דיכטר: הרי הוא בעצם אומר: ראש המוסד וראש השב"כ, תחליטו אתם.
אבי דיכטר: אז אם אתה אומר ככה - - -
קריאה: וגם אם בעורף - - - פקידה בקריה היא מקבלת את אות המערכה.
קריאה: רח"ט מבצעים יושב בקריה.
איל בן ראובן: תראו, בסדר, עולה פה נקודה.
איל בן ראובן: אני חושב שהוועדה המייעצת, אנחנו צריכים לראות שהיא הוועדה שעובדת עם משרד הביטחון ועובדת עם משרד ראש הממשלה, כי אין לראש הממשלה מנגנון.
איל בן ראובן: מה, ראש הממשלה יקים ועדה?
איל בן ראובן: אבל זה אין לו בעניין הזה.
איל בן ראובן: ואני חושב שוועדה כזאת יכולה, עם עוד בן-אדם, היא יכולה לפתור את הבעיה הזאת.
איל בן ראובן: העיקרון של הפשטות צריך לעבוד פה.
איל בן ראובן: לא לסבך את העניין, לא לעשות פה עכשיו איזה - - -
דרור גרנית: לא, אבל אני רוצה להזכיר, אנחנו לא מדברים פה על גוף שעובד באופן קבוע.
דרור גרנית: זאת אומרת, זו לא רשות מנהלית שעובדת באופן רציף וקבוע 365 יום בשנה כל הזמן.
דרור גרנית: היא עובדת אגב אירוע נקודתי, ואז מקימים גוף כזה ואומרים לו: בואו תתגבשו, בתוך חודש תייצרו לנו סל המלצות מי כן, מי לא, מה התנאים.
דרור גרנית: זאת אומרת, זה מאוד נקודתי, זה אגב אירוע, אני לא חושב שזה - - -
איל בן ראובן: מירי, תקשיבי, העיקרון של הפשטות – אני מציע ככה:
איל בן ראובן: קודם כול נתקדם עם זה עכשיו, ולא כרגע להתחיל בעוד סדרה של דיונים על העניין הזה של הוועדה.
איל בן ראובן: נפתור את הבעיה הזאת.
איל בן ראובן: אני אומר: החלופה המסתמנת לי בראש כרגע זה חלופת הרחבה של הוועדה המייעצת הקבועה כאן למשרד ראה"מ, והמשרד לביטחון הפנים, תהיה לו ועדה מייעצת משלו, שזה גם כן כבאות, חוץ מאסירים יש בה את הכול.
איל בן ראובן: בזה תפתור את הבעיה הזאת.
איל בן ראובן: ולדעתי ככה אנחנו הולכים לפתור את הבעיה.
בן ציון: יש גם עוד חלופה יותר קצרה.
איל בן ראובן: חד-משמעית, לקריאה שנייה ושלישית.
איל בן ראובן: ונעשה את זה.
בן ציון: מירי, יש אפשרות גם לפצל את הסעיף.
מירי פרנקל-שור: לפצל את מה?
בן ציון: את הסעיף המוצע, את סעיף 9.
בן ציון: זאת אומרת, את 11א לתיקון חוק העיטורים, ולומר כך: קבע שר הביטחון אות מערכה לפי סעיף 7 לחוק העיטורים בצבא הגנה לישראל, יעניק השר לביטחון הפנים או מי שהוא הסמיך לכך אותות מערכה לשוטר – לעצור פה.
בן ציון: ואז הפיצול אומר כך: השר רשאי גם להעניק תעודות הוקרה לשוטר, וכן אותות מערכה ו/או תעודות הוקרה גם למתנדב במשטרת ישראל או לאדם המועסק על ידה, או לעובד אחר המעניק שירות למשטרה בתנאים שיקבע.
אבי דיכטר: למה שלא תשים את הנוסח הזה גם לגופים האחרים?
עידו בן יצחק: הוא אומר - - - יהיה לשוטרים.
קריאה: זה יהיה אוטומט לעשות הבחנה בין השוטרים - - -
בן ציון: יש פה יועמ"ש משרד הביטחון.
דרור גרנית: זה לא פותר לך את הרעיון של המנגנון.
בן ציון: אני לא צריך, כי השר יקבע את זה אחרי זה בדרכים שהוא רוצה.
דרור גרנית: מה שנקרא לא הרווחנו שום דבר בדבר הזה.
דרור גרנית: מבחינת הכאב ראש שבא לוועדה הזאת, שיצטרכו שוב פעם - - -
בן ציון: לא תצטרך גם את הוועדה הזאת.
דרור גרנית: אז תהיה ועדה אחרת, לא משנה.
דרור גרנית: אתה יודע מה, אתם תצטרכו להתקין תקנות.
דרור גרנית: כך או כך או כך מצד אחד תצטרך לייצר חקיקת משנה, מצד שני אין לך את גוף המטה שעושה את העבודה המתוכללת ושוקל את השיקולים הרלוונטיים.
דרור גרנית: מה השגת בדבר הזה?
בן ציון: עוד פעם, אחזור.
בן ציון: אני לא מייצר חקיקת משנה, נהפוך הוא.
בן ציון: לא אמרתי.
דרור גרנית: זה היה בנוסח שלך.
דרור גרנית: נו?
בן ציון: בתנאים שיקבע, שים לב, זה גם הנוסח שקיים היום לגבי שר הביטחון.
דרור גרנית: נו, אבל איפה הוא קובע את זה?
דרור גרנית: בחקיקת משנה.
דרור גרנית: זאת הפרשנות ל"יקבע".
קריאה: או באישור - - - בלי חקיקת משנה.
קריאה: לא חייבת להיות חקיקת משנה.
קריאה: היום זו לא חקיקת משנה.
אבי דיכטר: מענישים אותה קצת.
מירי פרנקל-שור: מענישים אותה?
מירי פרנקל-שור: זו בחירתה.
מירי פרנקל-שור: היא בת שירות לאומי.
מירי פרנקל-שור: אם היא הייתה חיילת, היא הייתה מקבלת אות.
מירי פרנקל-שור: בחרה להתנדב, מעמדה הוא אחר.
אבי דיכטר: היא מתנדבת שנתיים, עושה בדיוק את אותו - - -
ענת ברקו: לא, היא לא עושה את אותו דבר.
ענת ברקו: מי שבצבא – בצבא, זה מעמד אחר.
ענת ברקו: אני ממש מתנגדת להשוות את המעמד של שירות לאומי לחיילי צה"ל.
מירי פרנקל-שור: אין מה לעשות.
מירי פרנקל-שור: בת שירות לאומי היא מתנדבת, היא יכולה לעזוב - - -
אבי דיכטר: בתעודת הערכה?
ענת ברקו: זה לא משנה.
ענת ברקו: אז שיהיה כתוב שהיא - - -
אבי דיכטר: את נותנת לחיילת במוסד אות המערכה, ולבת שירות לאומי תעודת מערכה.
אבי דיכטר: מה רע בזה?
אבי דיכטר: שתיהן יושבות אחת ליד השנייה, זו התנדבה לשנתיים - - -
קריאה: כתף אל כתף.
אבי דיכטר: זו קיבלה את האות וזו קיבלה את התעודה.
אבי דיכטר: מה הבעיה?
ענת ברקו: תעודה – אפשר לכתוב שהיא תעודה לבת שירות לאומי.
מירי פרנקל-שור: רק שנייה, בואו נעשה סדר.
מירי פרנקל-שור: מה שקובע היום חוק העיטורים בצבא הגנה לישראל, הוא מדבר רק על עובדים.
מירי פרנקל-שור: הוא לא צפה את כל ההפרטה שתהיה של כל כך הרבה שירותים.
מירי פרנקל-שור: הוא מדבר על עובדים.
מירי פרנקל-שור: עכשיו, יכול להיות, וזה מה שאמרתי לפני כן, שבקריאה השנייה והשלישית צריך לאבחן בין אות לבין תעודה.
מירי פרנקל-שור: אני חושבת שזה מה שצף.
מירי פרנקל-שור: תראו מאיפה האות הגיע.
מירי פרנקל-שור: הוא הגיע מצבא הגנה לישראל, ואחר כך באו כל הנספחים.
ענת ברקו: זאת האבחנה.
אבי דיכטר: אות יכול להינתן רק לעובד הגוף, נקודה.
אבי דיכטר: עובד מה שנקרא שהוא עובד במלוא מובן המילה.
ענת ברקו: אות הוא רק לחיילים.
אבי דיכטר: ותעודת מערכה - - -
ענת ברקו: אתה יכול לתת לכולם.
אבי דיכטר: תעודת מערכה זו לא תעודת זהות.
ענת ברקו: כנראה שבקצב הזה היא תינתן באמת לאוכלוסייה מאוד רחבה, ואולי זה בסדר, אני לא אומרת שלא.
קריאה: כמו נקודת זיכוי לתושב ישראל.
אבי דיכטר: הילה, בבקשה.
הילה קפלן רענן: תודה.
הילה קפלן רענן: בעניין אחר, בהגדרה של שירות חירום - - -
מירי פרנקל-שור: רגע, בואו נסכם את הנקודה - - - כרגע זה נשאר כך, כי אנחנו צריכים לדעת מה - - -
אבי דיכטר: לא, מרגע שקבענו אות מערכה או תעודות מערכה, זה אומר שאף אחד לא יכול לקבל גם וגם.
איל בן ראובן: ודאי.
איל בן ראובן: זה אמרנו קודם.
אבי דיכטר: לא, זה עכשיו כשאנחנו מחדדים את הנושא, זה ברור לחלוטין.
ענת ברקו: למרות שנדמה לי שכשנותנים את האות, נותנים גם איזשהו אישור עם האות.
אורן אברהם: אבל זה לא תעודה.
אורן אברהם: זה אישור נשיאה.
ענת ברקו: זה לא תעודה, נותנים את אישור נשיאת האות.
ענת ברקו: זכרתי.
אורן אברהם: זה אישור שהרמטכ"ל חתום עליו, שאומר שניתנה לך הזכות לענוד.
אבי דיכטר: חבר'ה, תעודה זה מינימום 4A, אין - - -
קריאה: תכתוב 4A.
דרור גרנית: בתקנות נכתוב שזה 4A ובאיזה פונט ובאיזה צבע.
אריאל סיזל: אדוני היושב-ראש.
אבי דיכטר: רגע, הילה לפניך.
אריאל סיזל: לא, אבל רגע, מה עם ההערה שלנו לגבי עובד שנותן שירותים לאותו גוף?
אריאל סיזל: זאת אומרת, אתם לא מוכנים להכניס את התיקון הזה?
קריאה: היושב-ראש - - -
אריאל סיזל: לא, אבל הצבענו על כך שזאת אוכלוסייה שהיא חשובה.
מירי פרנקל-שור: יש לכם השלכת רוחב.
מירי פרנקל-שור: כרגע גם לגבי השב"כ, גם לגבי המוסד, לגבי כולם, צריך להיות עובדים.
מירי פרנקל-שור: צריך לתת על זה את הדעת, אבל לא כרגע, בקריאה השנייה והשלישית.
מירי פרנקל-שור: יכול להיות שזה יוביל להבחנה בין אות לבין תעודה.
אריאל סיזל: נכון, בסדר.
מירי פרנקל-שור: אז אי-אפשר לעשות את הכול - - -
אריאל סיזל: לא, אבל את אומרת בהצעה פה.
מירי פרנקל-שור: לא, אבל אתה לא אומר מי יקבל את האות.
אבי דיכטר: אם יש לך את האפשרות לתת את זה או את זה, אז סימן שאתה כבר מראש בהצעה פה יצרת הבחנה.
אבי דיכטר: אז למה אתה כותב?
אריאל סיזל: אבל יכול להיות שתרצה לעשות את ההבחנה.
ענת ברקו: אבל מה עם אחידות של תעודות למשל?
ענת ברקו: האות זה ברור מה יקבלו, אבל לגבי התעודות, פתאום יכול להיות מצב שכל גוף ייתן תעודה אחרת ומלל אחר.
אבי דיכטר: לא, זה שר הביטחון נותן את התעודות.
ענת ברקו: לא, אנחנו צריכים לקבוע שזה יהיה משהו מחייב ואחיד, אחרת זה יהיה אבסורד.
קריאה: זה קבוע בתקנות.
קריאה: אם אני לא טועה, סעיף 12.
אבי דיכטר: חתומות על-ידי השר.
אבי דיכטר: זאת אומרת, השר לא יכול - - -
איל בן ראובן: שיהיה השר הממונה.
אבי דיכטר: סליחה, אייל, בהצעה כתוב בצורה מפורשת - - -
ענת ברקו: שתהיה אחידות.
אבי דיכטר: לא כתוב אחידות.
אבי דיכטר: אני קורא את מה שכתבו היועצים המשפטיים ואייל: קבע השר אות מערכה וכו', רשאי הוא בהמלצת הוועדה המייעצת לקבוע אותות מערכה או תעודות מערכה.
אבי דיכטר: אני מציע, לאור השאלות שעלו כאן, לכתוב: לקבוע אות מערכה או תעודת מערכה.
אבי דיכטר: אותות זה אומר שיש יותר מאחד, ותעודות זה אומר שיש יותר מנוסח אחד.
אבי דיכטר: אז זו הערה כבר - - - בדיון הזה.
אבי דיכטר: לקבוע אות מערכה – אני מניח שזאת גם הייתה הכוונה - -
אבי דיכטר: - - או תעודת מערכה חתומה על-ידי השר.
אבי דיכטר: עכשיו, מכאן אנחנו מבינים, חתומה על-ידי השר זה אומר שיש רק אחד שחתום על כולן.
אבי דיכטר: זה שיש אחרי זה שרים שחתומים גם, הם חתימה שנייה מה שנקרא.
ענת ברקו: הם יהיו חתימה שנייה אבל אותו נוסח על אותה תעודה.
אבי דיכטר: שר הביטחון לא יחתום על שני נוסחים.
ענת ברקו: זאת אומרת, צריך להבין שלא יהיה מצב שיהיו נוסחים שונים.
ענת ברקו: זה מאוד חשוב.
אבי דיכטר: קבענו את זה בסעיף פה.
הילה קפלן רענן: אנחנו מבקשים, משרד העבודה, שבהגדרה של "שירות חירום", כתבתם שזה שירות עבודה, לפי הוראות פרק ד' לחוק שירות עבודה בשעת חירום, למעט סעיף 16ב, שזה אירוע אסון המוני.
הילה קפלן רענן: אנחנו מבקשים שגם מי שבעצם משתתף באירוע אסון המוני יהיה זכאי - - -
ישי יודקביץ: מאחר שאת כל התהליך מניע שר הביטחון בגלל קרב ובגלל מערכה - - -
מירי פרנקל-שור: לפי פקודת המשטרה יש שלב - - -
דרור גרנית: רגע, יש פה שאלה פשוטה.
קריאה: זה לא מערכה.
מירי פרנקל-שור: הוא יכול להעניק תעודת הוקרה.
קריאה: הוא יעניק, אבל זה לא - - -
דרור גרנית: האם עצם קיומה של הסמכה מפורשת פה אומר שיש הסדר שלילי לעניין סמכותו בהקשר אחר?
מירי פרנקל-שור: זה לא הסדר שלילי.
מירי פרנקל-שור: הוא יכול להעניק תעודות הוקרה.
מירי פרנקל-שור: גם היום ללא החוק - - - שר הביטחון קובע אות מערכה או תעודות הוקרה לעניין מערכה מסוימת.
איל בן ראובן: בואו נתקדם.
מירי פרנקל-שור: תעודת הערכה הוא יכול לתת תעודת הוקרה.
אבי דיכטר: תראה, בשביל לתת אות מערכה או תעודת מערכה צריך שתהיה מערכה.
איל בן ראובן: לכן הקביעה הזאת חשובה.
דרור גרנית: לא, זה בסדר, אני מבין.
אבי דיכטר: תראה, אתה יכול, לא עלינו, לגמור מערכה עם פחות נפגעים מאשר באסון המוני, אבל אנחנו עוסקים פה בדבר אחר לגמרי.
דרור גרנית: אני מבין.
אריאל סיזל: אנחנו גם כבט"פ בדיון הקודם סברנו גם כן כמו משרד העבודה והרווחה, שכן ראוי היה גם כן למצוא את הדרך להוקיר גם אזרחים שמסייעים במצבי חירום אזרחיים, כמו שריפות ואירוע אסון המוני למיניהם.
אריאל סיזל: יחד עם זה, בסדר, אנחנו מבינים שכרגע אנחנו עוסקים בחוק העיטורים הצה"לי.
אבי דיכטר: כן, ממש ככה.
אריאל סיזל: ובהזדמנות כדאי יהיה לתקן את חוק העיטורים של משטרת ישראל, ולמצוא שם את - - -
אריאל סיזל: למצוא שם מענה הולם.
אבי דיכטר: זה ידון לדעתי בוועדת הפנים, לא פה.
איל בן ראובן: בקיצור, אני מציע, זה לא חד-משמעית בעניין הזה.
איל בן ראובן: זה עלה בפעם הקודמת – עצרנו את זה.
איל בן ראובן: עכשיו זה עלה עוד פעם, אנחנו עוד פעם עוצרים את זה ואני עוצר את זה.
אבי דיכטר: תודה, אייל.
אבי דיכטר: אורן, בבקשה.
אורן אברהם: הערה קצרה, שחשוב להגיע למערכה, שזה הבסיס שלנו.
אורן אברהם: ברגע ששר הביטחון קבע, אז יש כמה דברים שהוא קובע.
אורן אברהם: והשאלה פה: האם תנאים שקבע באישור הממשלה, שמחריגים את השר לבט"פ וכל זה, זה משנה את המשחק?
אורן אברהם: כי שר הביטחון קובע, אז יש תקופה קובעת שאומרת: זו תקופת המערכה.
אורן אברהם: יש תקופה מזכה, שמי ששרת מספר ימים בתוך התקופה הקובעת אז הוא זכאי לאות הזה.
אורן אברהם: ויש את צורת האות.
אורן אברהם: האם מרגע שזה נקבע, גם התחימה הזאת של התקופה הזאת והתקופה בתוך התקופה הזאת, וגם הצורה של האות, האם זה גורף לכולם, או שעכשיו כל אחד מתחיל - - -
מירי פרנקל-שור: להבנתנו, כן.
מירי פרנקל-שור: בכל זאת נראה שאנחנו - - -
אורן אברהם: רק צריך לראות שהתנאים האלה לא כוללים את זה.
אורן אברהם: ברגע שזה נקבע - - -
מירי פרנקל-שור: - - - מיוחד בעורף וכו' וכו'.
מירי פרנקל-שור: כן, זו הכוונה.
אורן אברהם: אם זה ככה אז זה בסדר.
איל בן ראובן: זו הפריבילגיה של שר הביטחון.
בן ציון: אני אומר שוב, לסעיף המוצע בנוגע להסדר על הגופים בבט"פ, אני לא מבין למה מפנים שוב לאישור הממשלה, אם שר הביטחון כבר קיבל את אישור הממשלה.
עידו בן יצחק: אישור הממשלה הוא לגבי הזכאות, כפי שהיום שר הביטחון פונה לממשלה לקבל את האישור לגבי תנאי הזכאות לגבי כל הגופים שנמצאים היום אצלו.
עידו בן יצחק: אז היום אנחנו משאירים אצלו את החיילים, והוא יפנה לממשלה לגבי החיילים.
עידו בן יצחק: ולגבי השוטרים, שהיום השר לביטחון הפנים פונה, והסוהרים וכו' - - -
אבי דיכטר: אבל גם ראש הממשלה פונה לממשלה.
בן ציון: אני שואל למה.
בן ציון: הרי אמרנו שאנחנו מסכימים להסדר, ואין בעיה, נפריד, הכול בסדר.
בן ציון: רק אמרנו: עד היום שר הביטחון הוא זה שהיה מתחיל את המהלך ומסיים את המהלך, לא כמו פה שהוא רק מתחיל.
בן ציון: אז אני אומר רק שנעשה את זה שיחול באופן אוטומטי לגמרי.
בן ציון: זאת אומרת, למה לפנות עוד פעם לאישור הממשלה, אם שר הביטחון לא פנה לקבל את אישור הממשלה?
עידו בן יצחק: אבל כל הסוהרים מקבלים, כל השוטרים מקבלים אוטומטית?
בן ציון: כל החיילים מקבלים?
בן ציון: אחלה.
עידו בן יצחק: אז מישהו צריך להגיד את זה.
עידו בן יצחק: בתנאים שיקבע באישור הממשלה.
עידו בן יצחק: כפי - - -
דרור גרנית: לכן צריך את הוועדה המשותפת של כולם, כדי שתהיה הסתכלות רוחבית על כל אותה מערכה - - -
ישי יודקביץ: אדוני היושב-ראש, יש חקיקה, אתן לך דוגמה, לסעיף 5א ו-5ב לחוק שירות הציבור (הגבלות לאחר פרישה), ששם יש קביעה של תפקידים ספציפיים, שהגבלות חוק שירות הציבור, חוק הצינון המפורסם, יחולו לגביהן.
ישי יודקביץ: ושם כל משרד שהוטלה עליו ההגבלה הנוספת הזאת, של רשויות אכיפה ומשטרה, דברים כאלה, כל שר קובע לעצמו.
ישי יודקביץ: זאת אומרת, הריבוי של תקנות או ריבוי של צווים על אירוע אחד, זה לא דבר חדשני.
ישי יודקביץ: כל משרד יודע לעצמו מי בעלי התפקידים שצריך להטיל עליהם הגבלות מסוימות, אז כל משרד מתקין תקנות באישור ועדת העבודה והרווחה.
ישי יודקביץ: זאת אומרת, הריבוי של תקנות, שיהיה תקנות של ראה"מ, תקנות של בט"פ ותקנות של ביטחון, אני לא מתרגש מזה.
בן ציון: כן, אבל זה לא תקנות, וגם היום שר הביטחון לא עושה את זה בתקנות.
מירי פרנקל-שור: אני ממש - - - נתנו לשר לביטחון הפנים אותו מעמד כמו לשר הביטחון.
קריאה: שר הביטחון קובע ואז - - -
איל בן ראובן: שר הביטחון מוציא לדרך.
קריאה: לא, הוא מוציא לדרך.
קריאה: הוא מחולל את - - -
איל בן ראובן: הוא מחולל את האירוע.
איל בן ראובן: הוא שר המערכה, חברים.
אבי דיכטר: עוד הערות.
אבי דיכטר: יש עוד משהו לקרוא, עידו?
אבי דיכטר: אנחנו מעלים להצבעה את הצעת החוק הוקרה למשתתפים אזרחיים במערכות ישראל, תשע"ז-2017, כהכנה לקריאה ראשונה בכנסת.
אבי דיכטר: מי בעד הנוסח שקרא עידו?
אבי דיכטר: שלושה.
אבי דיכטר: בעד הצעת החוק – פה אחד
אבי דיכטר: אושרה פה אחד.
אבי דיכטר: ההצעה אושרה בוועדה ועולה לקריאה ראשונה בכנסת.
יואב קיש: חברים, שלום לכולם.
יואב קיש: אני פותח את הישיבה.
יואב קיש: אני מתחיל עם הרביזיה.
יואב קיש: בקשת רביזיה על צו שירות ביטחון (שירות מוכר להשגת יעדים ביטחוניים-לאומיים)(הוראת שעה).
יואב קיש: מבקשים לקיים רביזיה לאישור צו ביטחון, זאת לאחר שברור לחברי הוועדה כי משמעות הצבעתנו בדיון הקודם נגד הצו, שלא הכיל את הצבא הירוקים, היא סגירת כל גיוס המורות חיילות.
יואב קיש: ההצבעה הזו דרושה בלית ברירה משום שהמשמעות ברורה כעת לכולנו, שבלעדי אישור הצו - - - בסדר, זו תפיסתו של מוטי, אני לא נכנס לזה.
עליזה לביא: אתה רק מקריא מה שהכתיבו לך?
יואב קיש: לא, אני חשבתי שזה בִּילט אִין במסמך, חשבתי שזו בקשת הרביזיה.
קריאה: זו בקשת הרביזיה.
יואב קיש: בסדר, אז לא צריך להקריא את הכול.
יואב קיש: יש בקשה, הגיעה בקשה, מי שהגיש את הרביזיה, בבקשה שינמק.
מרדכי יוגב: כבוד היושב ראש, חבר הכנסת יואב קיש, וכל חבריי.
מירב בן ארי: אני ממש מבקשת שתעשה את זה קצר, כי אני רצתי במיוחד.
עליזה לביא: מה זה קצר?
עליזה לביא: זה נושא מהותי, מה זה קצר?
מירב בן ארי: מותר לי, אני פניתי למוטי.
עליזה לביא: גייסתם את כל ה - - -
מירב בן ארי: אבל ביקשתי ממוטי, לא ביקשתי ממך, מותר לי לבקש ממנו.
יואב קיש: סליחה, אני אומר לכל המשתתפים - - -
עליזה לביא: בכל שנה הן משובצות, בכל שנה הן - - -
מירב בן ארי: די כבר, עליזה, זה או אפס מורות או 400.
עליזה לביא: מה די?
עליזה לביא: אתם הורסים את המסלול של מורות חיילות.
מירב בן ארי: מה לעשות?
עליזה לביא: מה זה מה לעשות?
יואב קיש: חברת הכנסת, אתם רוצים שאני אוציא אתכם ונגמור את זה בהצבעה?
יואב קיש: אני אומר לכם בצורה הכי פשוטה, יש פה דיון על נושא מקצועות נשים שנדחה בגלל הרביזיה הזו.
יואב קיש: הרביזיה הזו תהיה קצרה ואני נותן למוטי לנמק את הצעתו.
יואב קיש: בבקשה.
מרדכי יוגב: אני אסביר.
מרדכי יוגב: גם אני סברתי שטוב היה עושה שר הביטחון, משרד הביטחון, אילו היה מקצה את המספר וקובע את העיקרון של אוריינטציה לצה"ל, כי זה בעיניי נכון שמי שמשרת במדים, אז תהיה לו אוריינטציה ביטחונית, קרי אותן מורות חיילות שבכפרי הנוער מעודדות את הנוער לגיוס, אלה שבקליטה עובדות, ויש גם אוריינטציה והשפעה לגיוס, וחשבתי שגם בבתי הספר לשדה יש מהאוריינטציה הזאת והלכתי להסכמות.
מרדכי יוגב: שלושה שבועות עבדנו, להוריד רק את אותם ארגונים שברור שהם לא שם, כמו לוטם ושמע.
מרדכי יוגב: גם דעתי הייתה כזאת והיה לי קשה להצביע בהצבעה הקודמת ולכן רגע לפני יצאתי כי אמרתי אוי לי מיצרי אוי לי מיוצרי, אם אני מצביע בעד הצו אין בתי ספר שדה, אם אני מצביע נגד הצו, אין בכלל.
מרדכי יוגב: האין בכלל הזה התברר לי גם בסוף השבוע ופניתי למירי ולצחי ואליכם, שכבר הבנות משובצות במקומות אחרים, בפועל.
מרדכי יוגב: קרי זה קורה בפועל, כי צה"ל מיישם את המשמעות של אין צו ולא יהיו בכלל מורות חיילות.
מרדכי יוגב: לכן אמרתי, בלית ברירה, כמו שאמר רבן יוחנן בן זכאי בבית שני, 'תן לי יבנה וחכמיה', את אותן 400 מורות חיילות לחינוך ולקליטה ואת המאבק אפשר אחר כך להמשיך.
יואב קיש: מישהו מחברי הכנסת רוצה להתייחס?
מירב בן ארי: אני רק רוצה לומר מילה אחת.
יואב קיש: לא, לפי הסדר.
יואב קיש: עליזה, בבקשה.
עליזה לביא: תודה, אדוני היושב ראש.
עליזה לביא: אני תמהה על הבהילות.
עליזה לביא: אתמול בתשע בלילה יוצאת לנו הזמנה, זימון, לבוא לכאן בבהילות.
עליזה לביא: הנושא הזה נידון כבר כמה שנים.
עליזה לביא: כמה שנים אני בכנסת, זו הכנסת השנייה שלי, וכל פעם יש דיון וכל פעם אנחנו מגיעים להבנות עם הצבא.
עליזה לביא: המשמעות וההשלכות של ההחלטה המהירה והפזיזה הזאת זה לגמור עם המסלול של המורות חיילות הירוקות וזה חבל.
עליזה לביא: מדובר בסך הכול, שמענו פה את המספר, בקרוב ל-50 בנות.
יואב קיש: הוא אומר לך שהוא במקום שלך, הוא גם חושב שאת זה צריך ל - - - זה לא הסתייע.
עליזה לביא: אז למה אתם עושים את זה במחטף כזה?
יואב קיש: אל"ף, אין מחטף, אל תשתמשי, זו לא המילה - - -
עליזה לביא: הצבא ידע כל שנה לבוא - - -
יואב קיש: אני שואל אותך שאלה פשוטה, יש עכשיו הצבעה, הסיטואציה כרגע - - -
עליזה לביא: תראה מה עשיתם, באמצע יום, כולם עזבו דברים, זה יום האישה היום, דווקא ביום האישה לחתוך ב - - -
יואב קיש: אני דחיתי דיון שלי לנושא הזה.
עליזה לביא: אבל מה אתה עושה?
עליזה לביא: אתה יודע מה הבעיה של המסלול הזה?
עליזה לביא: שגברים לא שירתו בו.
עליזה לביא: זה מסלול שהוא באמת הדגל של המורות חיילות, יש לו מקום ערכי, בטח בשכבות מוחלשות, בפריפריה, אבל - - -
יואב קיש: אני ממש לא רואה פה עניין מגדרי.
עליזה לביא: אהבה וידיעת הארץ - - -
יואב קיש: אני לא רואה פה עניין מגדרי כי - - -
עליזה לביא: בוודאי שזה עניין מגדרי, כי אם גברים היו בסיפור הזה של המורות חיילות אז ההתייחסות לזה הייתה אחרת.
מירב בן ארי: אני אומרת לך בתור אישה - - -
עליזה לביא: למה החזירו את כל הנספחים הצבאיים קודם - - -
יואב קיש: יש לך, בבקשה, עוד דקה.
עליזה לביא: החזירו את כל הנספחים הצבאיים לפני שאתם סוגרים את המסלול הירוק.
עליזה לביא: ה-50 בנות האלה, זה מה שמשנה?
עליזה לביא: אתה יודע שאנחנו פה כי זה נושא ערכי, זה נושא שהוא משמעותי ויש לו השלכות מאוד מאוד גדולות על ציבורים שלא מכירים את הארץ.
עליזה לביא: הרי אנחנו נראה את זה אחרי זה במסלולי הגיוס, נראה את זה במקומות שהחבר'ה האלה באים ומתגייסים, זה ממש ממש ממש - - - ועוד דבר, אני אחזור ואני אומר, התחום הזה יופקר להדרכה רק של בנות דתיות בשירות לאומי וזה עוול.
עליזה לביא: מה שקודמינו ידעו לעשות אתם היום הורסים במחי יד.
עליזה לביא: תשע בלילה לבוא ולהגיד לנו להגיע לכאן?
עליזה לביא: אתם מגייסים את הקואליציה?
עליזה לביא: מה קרה לכם?
עליזה לביא: אתמול בלילה 40 ח"כים, פנינו לראש הממשלה להתערב בנושא הזה.
עליזה לביא: שמענו מה שאתם עושים, הוצאנו מכתב של 40 חברי כנסת לראש הממשלה להתערב.
עליזה לביא: אתם אפילו לא נותנים לנו הזדמנות שהוא יגיב.
נחמן שי: למצות את התהליך הזה.
עליזה לביא: בדיוק, למצות את התהליך הזה.
עליזה לביא: אני לא מבינה מה הלחץ שלכם, מה המהירות?
עליזה לביא: היא מהשטן.
יואב קיש: עליזה, סיימת?
נחמן שי: יש לנו דברים אחרים לעשות.
נחמן שי: גמרתם את הגיוס שלכם?
יואב קיש: סליחה, פה מדברים ברשות דיבור.
יואב קיש: עליזה, תודה.
יואב קיש: אני רוצה רק להגיד שאני חושב שכולם פה מסביב לשולחן שותפים לדרישה שלך לחיילות, נקרא לזה חיילות ירוקות לצורך העניין, ואני חושב שאנחנו אולי חלוקים על הדרך.
יואב קיש: הדרך שאת מציעה היא דרך שעוצרת את כל העניין לגמרי.
יואב קיש: אני לא חושב ש - - -
עליזה לביא: כל שנה הצלחנו, למה דווקא עכשיו, כשאתה יושב ראש הוועדה זה ייעצר?
יואב קיש: את יודעת למה עכשיו?
יואב קיש: כי הצבא היום, בניגוד לעבר, מאוד לחוץ בגלל תכנית גדעון והוא היום לא מוכן לדברים.
עליזה לביא: למה הוא כרך את זה?
יואב קיש: אני מסביר לך.
יואב קיש: מה שקורה היום, שיש מאבק - - - באמת, אני רוצה שתשלבו איתנו ידיים במאבק הזה על החיילות הירוקות.
יואב קיש: אנחנו נעשה את זה, זה לא ייגמר.
נחמן שי: מה לשלב ידיים?
נחמן שי: איך?
נחמן שי: מתי?
עליזה לביא: אתה הורס היום את זה.
עליזה לביא: אני רוצה לשאול את היועצת המשפטית - - -
יואב קיש: אני אעשה דיון - - -
נחמן שי: בחייך, יואב, אל תשקר.
יואב קיש: לא משקר, אומר לך את האמת.
יואב קיש: קשה לך לשמוע אותה, אל תגיד לי 'משקר'.
נחמן שי: סליחה, מטעים אותנו.
נחמן שי: תגיד שגייסתם מספיק קולות ונגמר.
עליזה לביא: היועצת המשפטית, אני רוצה תגובה של היועצת המשפטית, האם היום אנחנו בעצם כרתנו את הנושא של המסלול הירוק?
עליזה לביא: בעצם כשאנחנו מאשרים את הצו הזה, על פי מה שהצבא סיפר לנו והכריכה.
עליזה לביא: אני מבקשת את ההתייחסות שלך.
מירי פרנקל-שור: ההתייחסות שלי היא כזאת.
מירי פרנקל-שור: מונחות תקנות על שולחן הוועדה שיש להן תוכן מסוים, אי אפשר לתקן את הצו, הוועדה יכולה או לאשר או לדחות.
מירי פרנקל-שור: ברגע שהיא לא מאשרת אז אין הצבה של - - -
עליזה לביא: זה מה שקורה עד עכשיו, כי לא אישרנו.
מירי פרנקל-שור: נכון, אין הצבה של כלל המורות חיילות מחוץ לצה"ל.
מירי פרנקל-שור: כמו שאמרתי בדיון הקודם, יש שני מסלולים אפשריים, שר הביטחון יכול להביא צו נוסף וחברי הכנסת יכולים לחוקק הצעת חוק.
עליזה לביא: אני הנחתי הצעת חוק.
מירי פרנקל-שור: אישור הצו היום לא מונע משר הביטחון להגיש צו נוסף ל - - -
עליזה לביא: אבל נכון לעכשיו, ברגע שיאושר פה ברוב של הקואליציה, זאת אומרת שבעצם - - -
יואב קיש: אני אגיד לך, נכון לעכשיו אין בכלל.
עליזה לביא: אני יודעת, אני הובלתי, אני שואלת מה זה אומר לגבי המסלול הירוק.
עליזה לביא: בעצם אנחנו - - -
מירי פרנקל-שור: באישור הצו הזה אין - - -
יואב קיש: טוב, אייל, בבקשה.
נחמן שי: תן דקה לכל אחד ונגמור את זה.
נחמן שי: אספתם מספיק קולות.
יואב קיש: אבל הוא רוצה לדבר, אני אגיד לו לא?
נחמן שי: לא, תצביעו ותאכלו אותה אחר כך.
יואב קיש: זה חבר שלך מהסיעה, תגיד לו לא לדבר.
מירב בן ארי: תן לו לדבר.
יואב קיש: עד שלוש דקות, בבקשה.
איל בן ראובן: אפילו פחות.
איל בן ראובן: אני מניח שאני לא חשוד בבעיה שלי מול הצבא, אני בעד הצבא ואני מכיר את תכנית גדעון ואני מכיר את הקיצוצים, אני אומר לכם שמכל הרשימה של הסוגיה הזאת שבה אנחנו מתעסקים, סוגיית המורות הירוקות, בהקשר של סוגיית הקרבה לעם, לאלה שבסופו של דבר מגייסים ומגייסות או עוזרות בגיוס של חיילים, הנושא הזה הוא ממש בלב העניין.
ענת ברקו: המורות הירוקות עוזרות לגיוס?
נחמן שי: אז למה אתה תומך?